73  Evit ar wech diweza en deus prejet Jezuz gant e ziskibien.  Eun nebeut euriou c'hoaz hag e kouezo ar Mestr  benniget etre daouarn e vourrevien. Penaoz lavarout glac'harar Werc'hez Van epad an amzer-se?...  Jezuz a zo deuet da Liorz an Olived. Eno en deus pedet, skrijet gant ar spont ha skuilhet eur c'houezenn a wad.  Eur strollad soudarded ha mevelien, digaset gant Prinsed ar veleien hag henchet gant Judaz a zo digouezet el liorz. Judaz a ya war-eün da bokat da Jezuz, ha kerkent e krog ar soudarded er Mestr benniget : prizonier eo ar maro hepken a roio d'ezañ e frankiz.  Ha setu Jezuz kaset dirak  lez-varn Annaz, ac'hano dirak hini ar beleg-bras Kaifaz ha goudeze hini Pilat ar gouarner roman.  Pilat e gasas da Herodez. Herodez hen digasas da Bilat ha dirak lez-varn an den-se eo e voe kondaonet, skourjezet, kurunennet gant spern ha sammet d'ezañ e groaz war e ziskoaz evit mont betek menez Kalvar.  74  Hag ar Werc'hez Vari a welas kement-se holl...  War menez Kalvar emañ en he sav e-harz ar Groaz ma varvas warni Salver ar bed.  Piou a lavaro glac'har eur Vamm ken karantezus?  Pa  c'hoarvez gant eur bugel koueza klañv pe tapa eun droug bennak, e vamm kerkent a vez ankeniet holl hag a ra pep tra evit dousaat d'ezañ e boan; met amañ war ar groaz e klask an holl kreski poaniou bugel Mari, e vourrevi krisa ma c'hellont araok e lakaat d'ar maro.  Hag an hini a c'houzañv ar poaniou-se n'eo ket eun den evel an dud all. E gorf eo kaera hini a zo bet biskoaz, met ivez kizidika a c'heller da gaout; e ene, pinvidika a zo bet biskoaz en eur c'horf, a zo ivez tenera a c'heller da gaout...  Ha Mamm eur seurt bugel eo ar garantezusa eus an holl vammou.  Seul vui m'eo kizidik eur c'horf, tener ha karantezus eun ene, seul grisoc'h eo d'ezo ar boan.  Ha piou bremañ a lavaro d'eomp glac'har ar Werc'hez Vari, Rouanez leun a c'hlac'har, Rouanez ar Verzerien; n'eo ket hep abeg e vez diskouezet d'eomp, war ar skeudennou santel, he c'halon treuzet gant eur c'hleze; n'eo ket hep abeg e lavar d'eomp ar sent n'eus den goude Jezuz, hag a ve bet ken gwasket gant ar boan eget ar Werc'hez Vari.  76  Kemeromp hol lod eus glac'har ar Werc'hez; hon dever eo, rak evidomp-m hepken he deus gou-zañvet kement all a boaniou. Evit hon tenna a dre skilfou an diaoul ha lemel diwar hor chouk yeo ar pec'hed, eo en deus skuilhet Jezuz e wad war menez Kalvar, ha Mari he daelou en e gichen.  Goulennomp diganto disteurel d'eomp hor pec'hejou ha lavaromp d'ezo hon eus keuz da veza graet poan d'eur Vamm ha d'eur breur ken mat. Heskinet e vezimp c'hoaz gant an diaoul, met ne gilimp ket ma talc'homp soñj  eus Pasion Jezuz ha Mari.  Kentoc'h mervel eget lakaat a-nevez gouliou hor Salver da wada, ha daoulagad hor Mamm da ouela.